《和伴读钟启晦雪中景春指挥留饮诗韵》
明代·唐文凤

东风一夜散琼花，春满皇都贵戚家。簌簌寒声蚕食叶，潇潇细响蟹行沙。

饮馀醇酎颜常渥，吟得新诗鬓欲华。晚跨骄骢归甲第，开尊宴客泛流霞。

作者简介：徽州府歙县人，字子仪，号梦鹤。唐桂芳子。父子俱以文学擅名。永乐中，以荐授兴国县知县，著有政绩。改赵王府纪善。卒年八十有六。有《梧冈集》。